1.4 การประกอบธุรกิจของแต่ละสายผลิตภัณฑ์

ลักษณะผลิตภัณฑ์ 

ผลิตภัณฑ์หลักของบริษัทแยกเป็น 5 ประเภทตามลักษณะการใช้งาน ดังนี้

สีป้องกันสนิม (Protective Coating) 

  เป็นสีพิเศษทางด้านวิศวกรรมที่ใช้สำหรับทาโครงสร้างเหล็ก เพื่อป้องกันสนิม
  และทนทานต่อมลภาวะ (อาทิ แสงแดด ไอน้ำเค็ม เป็นต้น) และสารเคมี
  รวมทั้งคงสภาพความสวยงามในอุตสาหกรรมหนัก ให้มีอายุการใช้งานที่ยาวนาน
  ซึ่งโดยปกติหากจำแนกประเภทในเชิงวิศวกรรมแล้ว สีป้องกันสนิมจะประกอบด้วย สีรองพื้น,
  สีชั้นกลาง และสีทับหน้า ซึ่งแต่ละชั้นจะทำหน้าที่ และให้คุณสมบัติที่แตกต่างกัน ดังนี้

  สีรองพื้น : ใช้ป้องกันสนิมเหล็ก และให้ความยึดเกาะที่ดีกับผิวเหล็ก อาทิ สี Inorganic Zinc
  Primer

  สีชั้นกลาง : ใช้เสริมความแข็งแรงให้กับระบบสี อาทิ สีอีพ๊อกซี่

  สีทับหน้า : ใช้ป้องกันพื้นผิวเหล็กจากสภาวะแวดล้อมภายนอก (อาทิ แสงแดด, ไอน้ำเค็ม
  และสารเคมี เป็นต้น) อาทิ สีโพลียูเรเทน

สีเคลือบไม้ (Timber Coating)

  เป็นสีที่ใช้สำหรับเคลือบผิวไม้ให้เกิดความสวยงามและคงทนต่อสภาพการใช้งานจริง
  ซึ่งโดยทั่วไปมักใช้เคลือบหลายชั้นเพื่อให้ได้คุณสมบัติที่ต้องการ อาทิ ความเรียบเนียน เป็นเงา
  ทนทานต่อสารเคมีที่มีในผลิตภัณฑ์ทำความสะอาด เป็นต้น

สีทาอาคาร (Decorative Paints)

  เป็นสีที่ใช้สำหรับเคลือบอาคาร, บ้าน, โรงแรม และสำนักงานทั่วไป
  เพื่อให้เกิดความสวยงามและทนทานจากสภาวการณ์ต่างๆ
  ซึ่งโดยทั่วไปสีทาอาคารจะประกอบไปด้วยสีรองพื้นและสีทับหน้า
  โดยสีบางชนิดจะมีคุณสมบัติยืดหยุ่นต่อพื้นผิว ป้องกันน้ำรั่วซึม ทนเชื้อราทั้งภายนอกและภายใน
  และสามารถเช็ด/ล้างสิ่งสกปรกได้ง่าย
  นอกจากนี้สีทาอาคารบางชนิดยังสามารถสะท้อนความร้อนเพื่อประหยัดพลังงาน
  และเป็นสีที่ไร้กลิ่นที่ใช้ทาภายในโดยไม่สร้างอาการแพ้ให้แก่ผู้อยู่อาศัยด้วย

สีอุตสาหกรรม (Industrial Coating)

  เป็นสีที่ใช้เป็นส่วนประกอบหนึ่งในการผลิตสินค้าอุตสาหกรรมของโรงงานอุตสาหกรรมต่างๆ
  ซึ่งประเภทของสีอุตสาหกรรมจะมีความหลากหลายและแตกต่างตามความต้องการของอุตสาหกรรมนั้นๆ

  1.5 สีพ่นซ่อมรถยนต์ (Automotive Refinish)

  เป็นสีที่ใช้พ่นซ่อมรถยนต์ ตามอู่ซ่อมสีรถยนต์ทั่วไป
  โดยที่ประเทศไทยเป็นฐานผลิตรถยนต์ใหญ่ในภูมิภาคเอเชียตะวันออกเฉียงใต้
  และคนไทยมีอัตราส่วนในการใช้รถยนต์ค่อนข้างสูง ดังนั้น
  ตลาดสีพ่นซ่อมรถยนต์จึงมีตลาดที่ใหญ่พอสมควร

ทั้งนี้ ปัจจุบันบริษัทอยู่ระหว่างดำเนินการจดลิขสิทธิ์ตราสินค้า (Brand Name) สำหรับบางผลิตภัณฑ์
โดยจะดำเนินการอย่างต่อเนื่อง

2. การตลาดและภาวการณ์แข่งขัน

2.1 ภาวะอุตสาหกรรมและการแข่งขัน

2.1.1 ภาวะอุตสาหกรรม

สีเป็นผลิตภัณฑ์เคมีภัณฑ์ขั้นปลาย ซึ่งมีการนำไปใช้ในหลายอุตสาหกรรม ดังนั้น
การวิเคราะห์อุตสาหกรรมและการเติบโตของอุตสาหกรรมสีขึ้นอยู่กับอุตสาหกรรมอื่นๆ
ที่ใช้สีเป็นส่วนประกอบ อาทิ อุตสาหกรรมยานยนต์ อุตสาหกรรมก่อสร้าง อุตสาหกรรมบรรจุภัณฑ์
อุตสาหกรรมเครื่องใช้ไฟฟ้า และอุตสาหกรรมสิ่งพิมพ์ เป็นต้น
ซึ่งสามารถแบ่งอุตสาหกรรมสีออกตามลักษณะการใช้งานได้ 2 ประเภทหลัก คือ

1)  สีทาอาคาร (Decorative Paint) ซึ่งได้แก่ สีที่ใช้ในภาคอสังหาริมทรัพย์และภาคครัวเรือน

2)  สีอุตสาหกรรม (Industrial Paint) ซึ่งได้แก่ สีป้องกันสนิมสำหรับชิ้นส่วนรถยนต์
    สีพ่นซ่อมรถยนต์สีทาไม้ สีป้องกันสนิมคุณภาพสูง สีทาเรือ สีสำหรับงานสิ่งพิมพ์ เป็นต้น

ในปี 2553 คาดว่าตลาดสีในประเทศจะปรับตัวดีขึ้นร้อยละ 6.3 เมื่อเทียบกับปี 2552
ตามการฟื้นตัวของอุตสาหกรรมเกี่ยวเนื่อง เช่น อุตสาหกรรมรถยนต์และเครื่องใช้ไฟฟ้า
และธุรกิจอสังหาริมทรัพย์
ขณะที่ผู้ผลิตสีกำหนดแผนการปรับกลยุทธ์ในการพัฒนาผลิตภัณฑ์ให้มีคุณสมบัติเฉพาะมากขึ้น เช่น
สีที่เป็นมิตรกับสิ่งแวดล้อมโดยส่วนผสมจะไม่มีสารทินเนอร์ และโลหะหนัก
สีที่มีความทนทานต่อแสดงแดดและสภาพภูมิอากาศในประเทศ สำหรับการนำเข้า
และการส่งออกสีทั้งปีจะเพิ่มขึ้นร้อยละ 10.4 และ 9.5 ตามลำดับ

ตารางแสดงมูลค่าตลาดสีในประเทศ

  ---------------------- ------------ ------------ ------------ ------------
  เครื่องชี้ที่สำคัญ            2550         2551         2552         2553 e

  ตลาดในประเทศ (ล้านบาท)  25,500       26,000       24,000       25,500

  อัตราการเปลี่ยนแปลง (%)   6.3          2.0          -10.1        6.3

  การส่งออก (ล้านบาท)      2,323        2,977        2,832        3,100

  อัตราการเปลี่ยนแปลง (%)   4.5          28.2         -4.9         9.5

  การนำเข้า (ล้านบาท)      8,139        9,822        8,605        9,500

  อัตราการเปลี่ยนแปลง (%)   -0.3         20.7         -12.4        10.4
  ---------------------- ------------ ------------ ------------ ------------

ที่มา : ฝ่ายวิจัยธุรกิจ ธนาคารกรุงไทย จำกัด (มหาชน)

หมายเหตุ : e หมายถึง ตัวเลขประมาณการโดยฝ่ายวิจัยธุรกิจ ธนาคารกรุงไทย จำกัด (มหาชน)

[]

สำหรับปัจจัยสนับสนุนการเพิ่มขึ้นของมูลค่าตลาดสีได้แก่

1.  การใช้มาตรการกระตุ้นเศรษฐกิจของภาครัฐทั้งในประเทศและต่างประเทศ
    จะส่งผลให้ภาวการณ์ผลิตและการลงทุน
    รวมทั้งการบริโภคสินค้าฟื้นตัวขึ้นเป็นผลให้อุตสาหกรรมต่างๆมีความต้องการใช้สีเพิ่มขึ้น
    โดยเฉพาะในประเทศ ภาครัฐได้เร่งสนับสนุนให้ดำเนินโครงการสาธารณูปโภคหลายโครงการ
    เช่น โครงการขยายเส้นทางรถไฟฟ้าสายต่างๆ โครงการท่อแก๊ส ท่อส่งน้ำมัน
    โครงการรถไฟฟ้า โครงการบ้านเอื้ออาทร และงานปรับปรุงการจราจร เป็นต้น

2.  ปัจจุบันการพัฒนานวัตกรรรมสีอย่างต่อเนื่องสามารถสร้างมูลค่าเพิ่มให้ได้ผลิตภัณฑ์สีที่มีความหลากหลายและตอบสนองความต้องการของผู้บริโภคได้มากขึ้น
    เช่น สีที่ช่วยในการกันรั่วซึมของฝ้าเพดาน สีที่สะท้อนความร้อนและช่วยลดอุณหภูมิภายในบ้าน
    สีที่เป็นมิตรกับสิ่งแวดล้อมโดยไม่ผสมสารโลหะหนัก เป็นต้น

3.  ความต้องการที่อยู่อาศัยใหม่และการซ่อมแซมที่พักอาศัยเดิมยังคงมีต่อเนื่อง
    ส่งผลให้สีทาอาคารยังคงเป็นที่ต้องการของตลาด

4.  ผลิตภัณฑ์ของผู้ผลิตรายใหญ่ได้มาตรฐานสากล
    โดยเฉพาะมาตรฐานด้านความปลอดภัยต่อสุขภาพและสิ่งแวดล้อม
    สินค้าจึงมีศักยภาพสูงในการขยายตลาดทั้งภายในประเทศและต่างประเทศ

5.  เงินบาทที่มีแนวโน้มแข็งค่า
    ส่งผลให้ต้นทุนการผลิตต่ำลงเมื่อต้องนำเข้าวัตถุดิบในการผลิตสีจากต่างประเทศเป็นส่วนใหญ่

6.  รัฐบาลขยายมาตรการกระตุ้นธุรกิจอสังหาริมทรัพย์ด้วยการลดค่าธรรมเนียมการโอนจากเดิมร้อยละ
    2.0 เหลือ 0.01 ของราคาประเมินของทางราชการ
    และค่าจดทะเบียนการจำนองอสังหาริมทรัพย์ร้อยละ 1 เหลือ 0.01 ถึงวันที่ 31 พฤษภาคม
    2553 คาดว่าจะช่วยกระตุ้นตลาดอสังหาริมทรัพย์ให้กระเตื้องขึ้น

2.1..2 ภาวะการแข่งขัน

ปัจจุบันอุตสาหกรรมสีมีมูลค่าตลาดรวมกว่า 25,000 ล้านบาท
มีผู้ประกอบการผลิตสีภายในประเทศมากกว่า 200 ราย โดยกว่าร้อยละ 90
ของผู้ประกอบการทั้งหมดเป็นกิจการขนาดเล็กซึ่งลงทุนโดยคนไทย
ส่วนผู้ประกอบการรายใหญ่มีจำนวน 5 ราย (รายละเอียดตามตาราง)
ซึ่งส่วนใหญ่เป็นการร่วมลงทุนกับบริษัทจากต่างประเทศ
โดยกำลังการผลิตของผู้ประกอบการรายใหญ่คิดเป็นสัดส่วนร้อยละ 90-95
ของกำลังการผลิตทั้งประเทศ

ตารางแสดงผู้ประกอบการรายใหญ่ในอุตสาหกรรมสีของประเทศไทย

+------------------------+-----------------------------+--------------+
| บริษัท                   | ประเภทสี                     | ตราผลิตภัณฑ์    |
+------------------------+-----------------------------+--------------+
| 1.  บจก.ทีโอเอ เพ้นท์ (   | สีน้ำพลาสติก สีน้ำมัน สีอุตสาหกรรม  | TOA          |
|     ประเทศไทย)         |                             |              |
|                        | สีน้ำพลาสติก สีน้ำมัน สีฝุ่น         | Nippon       |
| 2.  บจ                 | สีอุตสาหกรรม                  |              |
| ก.นิปปอนเพ้นต์(ประเทศไทย) |                             | Thai Kansai  |
|                        | สีน้ำพลาสติก สีน้ำมัน สีอุตสาหกรรม  |              |
| 3.  บจก.สีไทยกันไซเพ้นท์   |                             | ICI          |
|                        | สีน้ำพลาสติก สีน้ำมัน สีฝุ่น         |              |
| 4.  บจก.อั๊ก             | สีอุตสาหกรรม                  | Jotun        |
| โซ่โนเบลเพ้นท์(ประเทศไทย) |                             |              |
|                        | สีน้ำพลาสติก สีน้ำมัน สีฝุ่น         |              |
| 5.  บจก.โจตันไทย        | สีอุตสาหกรรม                  |              |
+------------------------+-----------------------------+--------------+

ที่มา : รวบรวมโดยฝ่ายวิจัย บมจ.ธนาคารนครหลวงไทย

หากจะพิจารณาถึงภาวะการแข่งขันของตลาดสีในประเทศไทย
สามารถวิเคราะห์จากภาวะอุตสาหกรรมต่างๆ ที่เกี่ยวเนื่องกับผลิตภัณฑ์สี (ฝ่ายวิจัยธุรกิจ
ธนาคารกรุงไทย จำกัด (มหาชน)) โดยสามารถแบ่งได้ดังนี้

ตลาดสีอุตสาหกรรม: การเจริญเติบโตของสีประเภทนี้ขึ้นกับการลงทุนในภาคอุตสาหกรรม
ไม่ว่าจะเป็นการก่อสร้างโรงงานผลิตไฟฟ้าเอกชน (IPP) และโรงงานผลิตไฟฟ้าเอกชนรายย่อย
(SPP) โรงงานปิโตรเคมี และโรงงานสาธารณูปโภคขั้นพื้นฐานต่างๆ
กอปรกับการสนับสนุนจากภาครัฐบาลในส่วนของงบประมาณการใช้จ่ายของภาครัฐบาลเพื่อการลงทุนในระบบสาธารณูปโภคต่างๆ
ซึ่งในปี 2552
คาดว่าตลาดสีอุตสาหกรรมมีแนวโน้มการเจริญเติบโตที่ลดลงอย่างต่อเนื่องตามภาวะเศรษฐกิจที่หดตัวลง
โดยสำหรับการผลิตไฟฟ้าเอกชน และการผลิตปิโตรเคมีในปี 2552 เมื่อเทียบกับปี 2551
คาดว่าจะปรับตัวลดลงประมาณร้อยละ 2.0 และ ร้อยละ 2.4 ตามลำดับ (ฝ่ายวิจัย
ธนาคารกรุงไทย จำกัด (มหาชน))

อุตสาหกรรมยานยนต์: ในปี 2553
คาดว่าภาวะตลาดรถยนต์ในประเทศมีอัตราการเติบโตเพิ่มขึ้นจากปีก่อนร้อยละ 18.4
โดยรถยนต์นั่งจะขยายตัวร้อยละ 21.7 ส่วนรถยนต์เพื่อการพาณิชย์ขยายตัวร้อยละ 16.0
อันเป็นผลมาจากมาตรการกระตุ้นเศรษฐกิจในโครงการไทยเข้มแข็ง (ปี 2553-2555)
อีกทั้งราคาสินค้าเกษตรมีแนวโน้มสูงขึ้น ทางด้านการผลิตรถยนต์นั่งนั้น
ผู้ผลิตให้ความสำคัญกับการผลิตรถยนต์ประหยัดพลังงานและใช้พลังงานทางเลือกขนาดต่างๆ
ส่วนรถยนต์เพื่อการพาณิชย์ จะผลิตรถรุ่นพิเศษออกมากระตุ้นตลาดเป็นช่วงๆ เช่น เปลี่ยนรูปลักษณ์
เพิ่มความเร็วและความแรงของเครื่องยนต์ และการใช้พลังงานทางเลือก เช่น เบนซิน ซีเอ็นจี
เป็นต้น โดยผู้ค้าส่งเสริมการขายด้วยข้อเสนอพิเศษ ควบคู่ไปกับการวางเงินดาวน์ต่ำ
อัตราดอกเบี้ยต่ำ และมีระยะเวลาการผ่อนชำระที่นานขึ้น อย่างไรก็ตาม
ความไม่สงบทางการเมืองและการเกิดภาวะภัยแล้งในบางพื้นที่อาจจะส่งผลกระทบต่อความต้องการซื้อรถยนต์ให้ชะลอตัวลงบ้าง
ทางด้านตลาดส่งออก คาดว่าจะขยายตัวจากปีก่อนร้อยละ 40
จากการที่ภาวะเศรษฐกิจในหลายประเทศฟื้นตัวดีขึ้น และความต้องการรถยนต์มีมากขึ้น
ตลาดมีการกระจายตัวดีทั้งในตะวันออกกลาง สหภาพยุโรป แอฟริกา อเมริกาใต้
และอื่นๆรวมทั้งประเทศคู่สัญญาข้อตกลงเขตการค้าเสรีอาเซียนซึ่งปรับลดภาษีนำเข้าจากร้อยละ 5
เหลือร้อยละ 0 ตั้งแต่เดือนมกราคม 2553 และประเทศคู่สัญญาทวิภาคี ไทย-ออสเตรเลีย
ไทย-นิวซีแลนด์ ส่วนสหภาพยุโรป
ซึ่งเป็นตลาดหลักของรถยนต์เพื่อการพาณิชย์ได้ประกาศคืนสิทธิ์พิเศษให้แก่ไทยในปี 2552-2554
ซึ่งจะช่วยให้รถยนต์ไทยมีราคาถูกลงและมีศักยภาพในการแข่งขันสูงขึ้น
ส่งผลให้โรงงานมีแผนการผลิตรถยนต์เพิ่มขึ้นร้อยละ 37.6
โดยปริมาณการผลิตรถยนต์นั่งขยายตัวเพิ่มขึ้นถึงร้อยละ 59.7
ส่วนปริมาณการผลิตรถยนต์เพื่อการพาณิชย์ขยายตัวเพิ่มขึ้นร้อยละ 27.6

[]

อุตสาหกรรมเครื่องเรือนทำด้วยไม้: ในปี 2553
จากการที่เศรษฐกิจมีสัญญาณการฟื้นตัวจากการดำเนินมาตรการกระตุ้นเศรษฐกิจของภาครัฐในด้านต่างๆโดยเฉพาะการก่อสร้าง
เช่น โรงพยาบาล สถานศึกษา และสถานที่ราชการ รวมทั้งธุรกิจอสังหาริมทรัพย์
คาดว่าจะส่งผลให้ความต้องการเฟอร์นิเจอร์ไม้เพิ่มขึ้น
โดยมูลค่าตลาดในประเทศจะเพิ่มขึ้นจากปีก่อนร้อยละ 3.0 มีมูลค่า 12,952 ล้านบาท
ส่วนการนำเข้านั้น
ตามข้อตกลงการค้าเสรีกับจีนและประเทศกลุ่มอาเซียนที่ไทยต้องลดอัตราภาษีนำเข้าเป็นร้อยละ 0
ตั้งแต่ 1 มกราคา 2553 จะยิ่งทำให้มีการนำเข้าสินค้าจากประเทศคู่สัญญาเข้ามาแข่งขัน
และเสริมตลาดในระดับกลางมากขึ้น คาดว่าการนำเข้ารวมจะขยายตัวเพิ่มขึ้นร้อยละ 12.0 มีมูลค่า
1,273 ล้านบาท ส่วนการส่งออกคาดว่าจะฟื้นตัวขึ้นเพียงเล็กน้อยร้อยละ 2.7
เมื่อผู้ประกอบการขยายตลาดสู่ตลาดใหม่ในตะวันออกกลาง อินเดีย จีน และออสเตรเลีย
สำหรับในช่วง 5 เดือนแรกการนำเข้าและการส่งออกเพิ่มขึ้นจากช่วงเดียวกันของปีก่อนร้อยละ
45.2 และ 6.5 มีมูลค่า 637.4 ล้านบาท และ 6,824.4 ล้านบาท
โดยตลาดที่มีมูลค่าการส่งออกเพิ่มขึ้น ได้แก่ สหรัฐฯ มีสัดส่วนถึงร้อยละ 37.7 รองลงมาได้แก่
ญี่ปุ่นและสหภาพยุโรป ร้อยละ 24.9 และ 18.9 ตามลำดับ

[]

ตารางแสดงบริษัทคู่แข่งในตลาดสีแต่ละประเภท

+----------------------------+-----------------------------------------+
| ประเภทผลิตภัณฑ์               | ผู้ผลิต/จำหน่าย                             |
+----------------------------+-----------------------------------------+
| 1. สีป้องกันสนิม (Protective   | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท ทีโอเอ ชูโกกุ จำกัด                |
|                            |                                         |
|                            | 3.  บริษัท โจตัน จำกัด                      |
+----------------------------+-----------------------------------------+
| 2. สีทาอาคาร (Decorative    | 1. บริษัท ทีโอเอเพ้นท์ (ประเทศไทย) จำกัด      |
| Paints)                    |                                         |
|                            | 2. บริษัท อั๊กโซ่ โนเบล เพ้นท์ (ประเทศไทย)     |
|                            | จำกัด                                    |
|                            |                                         |
|                            | 3. บริษัท นิปปอนเพ้นท์ (ประเทศไทย) จำกัด      |
+----------------------------+-----------------------------------------+
| 3. สีทาไม้ (Timber Coating)  | 1.  บริษัท ไทยโดโน เจน-เจน จำกัด           |
|                            |                                         |
|                            | 2.  บริษัท แอ็กโซ่ โนเบิล จำกัด               |
|                            |                                         |
|                            | 3.  บริษัท วี.เอส.วี อิมปอร์ต เอ็กซ์ปอร์ต จำกัด   |
+----------------------------+-----------------------------------------+
| 4. สีอุตสาหกรรม (Industrial  | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท ทีโอเอ ชูโกกุ จำกัด                |
|                            |                                         |
|                            | 3.  บริษัท โจตัน จำกัด                      |
|                            |                                         |
|                            | 4.  บริษัท นิปปอนเพ้นท์ (ประเทศไทย) จำกัด     |
+----------------------------+-----------------------------------------+
| 5. สีพ่นซ่อมรถยนต์ (Automotive | 1. บริษัท ดูปองท์ (ประเทศไทย) จำกัด          |
| Refinish)                  |                                         |
|                            | 2. บริษัท แอ็กโซ่ โนเบิล จำกัด                |
|                            |                                         |
|                            | 3. บริษัท นิปปอนเพ้นท์ (ประเทศไทย)           |
+----------------------------+-----------------------------------------+

2.2 การตลาด

 กลยุทธ์การแข่งขัน 

1.  กลยุทธ์ด้านสินค้าหรือผลิตภัณฑ์ (Product)

บริษัทให้ความสำคัญกับการพัฒนาคุณภาพผลิตภัณฑ์อย่างต่อเนื่อง
กอปรกับการให้ความสำคัญกับการพัฒนาผลิตภัณฑ์ให้มีความหลากหลายด้วยการใช้เทคโนโลยีการผลิตที่ทันสมัย
ควบคู่ไปกับความชำนาญของบุคลากรบริษัทที่มีอยู่ นอกจากนี้
บริษัทยังเน้นการให้คำแนะนำและ/หรือบริการหลังการขายแก่ลูกค้า
ซึ่งถือเป็นนโยบายที่ผู้บริหารบริษัทให้ความสำคัญเป็นอย่างยิ่ง

2.  กลยุทธ์ด้านราคา (Price)

บริษัทเน้นการกำหนดราคาในระดับที่ใกล้เคียงหรือสูงกว่าคู่แข่งขันเล็กน้อย
ตามประเภทและคุณภาพของสินค้า
ซึ่งการกำหนดราคาสินค้าของบริษัทที่สูงกว่าคู่แข่งเป็นผลมาจากสินค้าของบริษัทเป็นสินค้าที่ได้มาตรฐานและมีคุณภาพสูง
กอปรกับความสามารถในการผลิตสินค้าที่สอดคล้องกับความต้องการที่หลากหลายของลูกค้า

3.  กลยุทธ์ด้านการจำหน่าย และช่องทางการจัดจำหน่าย (Place)

ในการจำหน่ายผลิตภัณฑ์สีของบริษัทสามารถแบ่งได้เป็น 2 รูปแบบคือ

  การจำหน่ายโดยวิธีขายตรง (Direct Sale) :

  ส่วนใหญ่เป็นการจำหน่ายผลิตภัณฑ์สีที่ใช้ในอุตสาหกรรมเฟอร์นิเจอร์ส่งออก
  ซึ่งพนักงานขายแต่ละคนจะทำหน้าที่ในการจัดหาช่องทางการตลาด
  โดยให้คำแนะนำและคำปรึกษาในเบื้องต้นเกี่ยวกับการใช้สีให้สามารถตอบสนองวัตถุประสงค์ในการใช้งานของลูกค้าได้อย่างมีประสิทธิภาพ

  การจำหน่ายผลิตภัณฑ์สีผ่านผู้รับเหมา :

  ผู้รับเหมาในที่นี้
  หมายถึงผู้รับเหมาก่อสร้างที่ได้รับงานประมูลการก่อสร้างงานโครงสร้างเหล็กจากบริษัทเจ้าของโครงการ
  โดยโครงการดังกล่าว เมื่อผู้รับเหมาประมูลงานได้แล้ว
  ผู้รับเหมาจะเป็นผู้เลือกวัสดุที่นำมาใช้ในการก่อสร้างจากทะเบียนรายชื่อผู้จัดจำหน่าย (Vendor
  List) ที่มีอยู่
  ซึ่งผลิตภัณฑ์สีของบริษัทได้รับอนุญาตให้ขึ้นทะเบียนอยู่ในรายชื่อที่ได้รับการรับรองด้านคุณสมบัติและคุณภาพของบริษัทขนาดใหญ่หลายแห่ง
  ซึ่งตลอดระยะเวลาในการดำเนินธุรกิจของบริษัทที่ได้สร้างความเชื่อถือด้านคุณภาพของผลิตภัณฑ์สีมาเป็นระยะเวลานานกว่า
  25 ปี
  ทำให้ผลิตภัณฑ์สีของบริษัทเป็นที่รู้จักและเป็นที่ยอมรับของวงการผู้ใช้สีคุณภาพสูงในภาคอุตสาหกรรมต่างๆ
  เป็นอย่างดี

4.  กลยุทธ์ด้านการส่งเสริมการขาย (Promotion)

บริษัทให้ความสำคัญกับการโฆษณาประชาสัมพันธ์สินค้าของบริษัทให้เข้าถึงกลุ่มลูกค้าเป้าหมายโดยตรง
ควบคู่ไปกับการให้ความสำคัญกับการให้บริการหลังการขาย
รวมถึงการจัดส่งสินค้าให้กับลูกค้าอย่างรวดเร็วตามความต้องการ และการพยายามเก็บสต๊อกสินค้า
เพื่อให้ลูกค้าที่มีสายงานการผลิตอย่างต่อเนื่องมั่นใจได้ว่าจะมีสินค้าใช้จนเสร็จงาน
นอกจากนี้บริษัทยังให้บริการอบรมเพื่อเพิ่มพูนความรู้ความเข้าใจเกี่ยวกับการใช้สีให้กับบุคลากรของลูกค้า
เพื่อให้เกิดความรู้ทางด้านการใช้สีอย่างแท้จริง รวมถึงฝึกทักษะการใช้สีที่ถูกต้อง
เพื่อเพิ่มความรู้และถือเป็นการสร้างความสัมพันธ์และการมีส่วนร่วมระหว่างลูกค้าและบริษัท

กลุ่มลูกค้าเป้าหมาย

กลุ่มลูกค้าเป้าหมายหลักของบริษัทได้แก่กลุ่มผู้ประกอบการในอุตสาหกรรมที่เกี่ยวข้องกับพลังงานและการก่อสร้างงานโครงเหล็กต่างๆ
อาทิ โรงงานอุตสาหกรรมปิโตรเคมี โรงกลั่นน้ำมัน โรงผลิตไฟฟ้า
แท่นขุดเจาะน้ำมันและก๊าซในอ่าวไทยเพื่อป้องกันสนิมเหล็ก โดยลูกค้ากลุ่มเป้าหมายรองลงมาได้แก่
กลุ่มผู้ประกอบการที่ดำเนินธุรกิจส่งออกเฟอร์นิเจอร์ ธุรกิจอสังหาริมทรัพย์
กลุ่มผู้จัดจำหน่ายสีพ่นซ่อมรถยนต์ และโรงงานผลิตชิ้นส่วนรถยนต์ต่างๆ
โดยบริษัทไม่มีการพึ่งพิงการจำหน่ายสินค้ากับลูกค้ารายใดรายหนึ่งเกินกว่าร้อยละ 30
ของยอดจำหน่ายรวม

3. การจัดหาผลิตภัณฑ์

ปัจจุบันบริษัทมีกำลังการผลิตรวมทั้งสิ้นประมาณ 5,250,000 ลิตรต่อปี
โดยบริษัทมีอัตราการใช้กำลังการผลิต (Utilization Rate) ประมาณร้อยละ 65
ของกำลังการผลิตรวม
ทั้งนี้ขึ้นอยู่กับความยากง่ายและรายละเอียดการผลิตในแต่ละช่วงเวลาที่เกิดจากความต้องการสั่งซื้อของลูกค้า
ทั้งนี้ บริษัทไม่ได้มีการพึ่งพิงการจัดซื้อวัตถุดิบจากผู้จัดจำหน่ายวัตถุดิบรายใดรายหนึ่งเกินกว่าร้อยละ
30 ของมูลค่าการจัดซื้อทั้งหมดของบริษัท

วัตถุดิบหลักที่ใช้ในการผลิตสินค้ามี 4 ประเภท คือ

1.  สารเรซิน (Resin) : เป็นสารเคมีที่เป็นตัวกำหนดคุณลักษณะของสี อาทิ ความแข็ง
    ความทนทานต่อน้ำ และสภาพภูมิอากาศ เป็นต้น

2.  ตัวให้สี (Pigment) :
    เป็นสารเคมีที่ทำให้เกิดสีสันตามความต้องการและตามสูตรที่กำหนดโดยตัวให้สี หรือ Pigment
    มีทั้งแบบที่เป็นผงและของเหลว

3.  ตัวทำละลาย (Solvent) : มีคุณสมบัติช่วยละลายส่วนผสมของวัตถุดิบให้เข้าเป็นเนื้อเดียวกัน
    และ ลดความหนืดเพื่อทำให้สามารถใช้งานได้ง่าย

4.  ตัวเติมคุณสมบัติ (Additive) :
    เป็นสารเคมีที่ใช้เพื่อเพิ่มเติมคุณสมบัติพิเศษบางประการของสีเเต่ละชนิด อาทิ ลดการเป็นฟอง
    ป้องกันรังสีอัลตร้าไวโอเลต ป้องกันเชื้อรา เป็นต้น

ทั้งนี้ การผลิตสีแต่ละชนิดจะมีขั้นตอนการผลิตที่คล้ายคลึงกัน แต่ส่วนผสม สูตรการผลิตสี
และการตรวจสอบคุณภาพจะมีความแตกต่างกันในรายละเอียดตามคุณสมบัติของสีแต่ละประเภท

4. สัญญาสำคัญที่เกี่ยวข้องในการดำเนินธุรกิจ

4.1 สัญญาระหว่างบริษัทกับ PPG

1. สัญญาสั่งผลิตสีป้องกันสนิม (Special Manufacturing Agreement)
และสัญญาให้เป็นผู้แทนจำหน่ายสีป้องกันสนิมในประเทศไทย (Distributor Agreement)

1.1 สัญญาสั่งผลิตและจำหน่ายสินค้าให้กับ PPG

+-----------+---+--------------------------------------------------------+
| วันที่ทำสัญญา | : | วันที่ 24 พฤศจิกายน 2550                                   |
+-----------+---+--------------------------------------------------------+
| คู่สัญญา     | : | PPG Coating (Thailand) Co.,Ltd. (“PPG”) กับ             |
|           |   |                                                        |
|           |   | บริษัท ไดเมท (สยาม) จำกัด (มหาชน) (“บริษัท”)                |
+-----------+---+--------------------------------------------------------+
| ภาระหน้า   | : | -   PPG ต้องแจ้งปริมาณความต้องการซื้อสินค้าในแต่ละปีกับบริษัท โดย   |
| ที่ของคู่สัญญา |   |     PPG สงวนสิทธิ์ที่จะลดปริมาณการรับซื้อสินค้าจากบริษัทได้          |
|           |   |                                                        |
|           |   | -   บริษัทต้องทำการผลิต และจัดส่งสินค้าให้ได้ปริมาณตามที่ PPG       |
|           |   |     ต้องการภายใน 14 วันนับจากวันที่ PPG สั่งผลิต                |
+-----------+---+--------------------------------------------------------+
| ระย       | : | 3 ปี นับจากวันที่ลงนามสัญญา (ตั้งแต่วันที่ 1 มกราคม 2551 ถึงวันที่ 31  |
| ะเวลาผูกพัน |   | ธันวาคม 2553)                                           |
+-----------+---+--------------------------------------------------------+
| เงื่อนไขการ | : | PPG จะชำระเงินค่าผลิตสินค้าให้กับบริษัท                         |
| ชำระค่าผลิต |   | ตามประเภทและราคาสินค้าที่ได้ตกลงกันไว้ โดย PPG                |
|           |   | ต้องชำระค่าผลิตสินค้าให้บริษัทภายใน 30 วัน                      |
|           |   | นับจากวันที่ที่ระบุในใบส่งสินค้า (Invoice)                       |
+-----------+---+--------------------------------------------------------+

สัญญาสั่งผลิตและจำหน่ายสินค้าให้กับ PPG (ฉบับแก้ไขเพิ่มเติม)

+-----------+---+--------------------------------------------------------+
| วันที่ทำสัญญา | : | วันที่ 21 มีนาคม 2551                                      |
+-----------+---+--------------------------------------------------------+
| สาระสำคัญท | : | PPG และบริษัทตกลงที่จะเปลี่ยนสาระสำคัญของสัญญาดังนี้              |
| ี่เปลี่ยนแปลง |   |                                                        |
|           |   | PPG จะซื้อสินค้าที่บริษัทผลิต โดยให้บริษัทบวกค่าการผลิตตามสมควร และ  |
|           |   | PPG จะขายสินค้านั้นให้กับบริษัท                                |
|           |   | โดยบวกค่าดำเนินการและกำไรตามสมควร โดยที่ PPG จะไม่เป็นผู้ชำระ  |
|           |   |                                                        |
|           |   | ค่าวัตถุดิบให้กับบริษัท                                        |
+-----------+---+--------------------------------------------------------+

1.2 สัญญาให้เป็นผู้แทนจำหน่ายสินค้าให้กับ PPG

+-----------+---+--------------------------------------------------------+
| วันที่ทำสัญญา | : | วันที่ 24 พฤศจิกายน 2550                                   |
+-----------+---+--------------------------------------------------------+
| คู่สัญญา     | : | PPG Coating (Thailand) Co.,Ltd. (“PPG”) กับ             |
|           |   |                                                        |
|           |   | บริษัท ไดเมท (สยาม) จำกัด (มหาชน) (“บริษัท”)                |
+-----------+---+--------------------------------------------------------+
| ภาระหน้า   | : | - PPG เป็นเจ้าของตราสินค้า                                 |
| ที่ของคู่สัญญา |   | และผลิตภัณฑ์ที่บริษัทเป็นผู้ดำเนินการจำหน่ายให้กับ PPG               |
|           |   | ตามประเภทสินค้าและราคาที่ระบุในสัญญา                         |
|           |   |                                                        |
|           |   | - บริษัทเป็นผู้ได้รับอนุญาตให้จำหน่ายผลิตภัณฑ์ทุกชนิดของ PPG          |
|           |   | ตามที่ระบุไว้ในสัญญา                                        |
+-----------+---+--------------------------------------------------------+
| ระย       | : | 3 ปี (ตั้งแต่วันที่ 1 มกราคม 2551 ถึงวันที่ 31 ธันวาคม 2553)       |
| ะเวลาผูกพัน |   |                                                        |
+-----------+---+--------------------------------------------------------+
| เ         | : | บริษัทจะต้องชำระเงินค่าสินค้าให้กับ PPG                         |
| งื่อนไขการช |   | ตามประเภทและราคาสินค้าที่ระบุไว้ในสัญญา                       |
| ำระค่าสินค้า |   |                                                        |
|           |   | โดยบริษัทต้องชำระค่าสินค้าให้กับ PPG ภายใน 60                  |
|           |   | วันนับจากวันที่ที่ระบุไว้ในใบส่งของ                              |
+-----------+---+--------------------------------------------------------+

2. สัญญาเป็นผู้แทนจำหน่ายสินค้าสีพ่นซ่อมรถยนต์ให้กับ PPG

+-----------+---+--------------------------------------------------------+
| วันที่ทำสัญญา | : | วันที่ 21 มีนาคม 2551                                      |
+-----------+---+--------------------------------------------------------+
| คู่สัญญา     | : | PPG Coating (Thailand) Co., Ltd. (“PPG”) กับ            |
|           |   |                                                        |
|           |   | บริษัท ไดเมท (สยาม) จำกัด (มหาชน) (“บริษัท”)                |
+-----------+---+--------------------------------------------------------+
| ภาระหน้า   | : | - PPG                                                  |
| ที่ของคู่สัญญา |   | เป็นเจ้าของตราสินค้าและผลิตภัณฑ์ที่บริษัทเป็นผู้ดำเนินการจำหน่ายให้กับ   |
|           |   | PPG ตามประเภทสินค้าและราคาที่ระบุในสัญญา                     |
|           |   |                                                        |
|           |   | - บริษัทเป็นผู้รับอนุญาตให้จำหน่ายผลิตภัณฑ์ของ PPG ตามที่ระบุในสัญญา   |
+-----------+---+--------------------------------------------------------+
| ระย       | : | 3 ปี (ตั้งแต่วันที่ 1 เมษายน 2551 ถึงวันที่ 31 มีนาคม 2554)        |
| ะเวลาผูกพัน |   |                                                        |
+-----------+---+--------------------------------------------------------+
| เ         | : | บริษัทจะต้องชำระเงินค่าสินค้าให้กับ PPG                         |
| งื่อนไขการช |   | ตามประเภทและราคาสินค้าที่ระบุในสัญญา                         |
| ำระค่าสินค้า |   |                                                        |
+-----------+---+--------------------------------------------------------+

4.2 สัญญาระหว่างบริษัทกับ Wattyl (สัญญาการรับการสนับสนุนด้านเทคโนโลยีด้านการผลิต)

+-----------+---+--------------------------------------------------------+
| วันที่ทำสัญญา | : | 14 ตุลาคม 2545                                          |
+-----------+---+--------------------------------------------------------+
| คู่สัญญา     | : | Wattyl Australia Pty Limited (“Wattyl”) กับ             |
|           |   |                                                        |
|           |   | บริษัท วัททิล ไดเมท (สยาม) จำกัด (“บริษัท”)                   |
+-----------+---+--------------------------------------------------------+
| ภาระหน้า   | : | - Wattyl เป็นผู้คิดค้น พัฒนา ผลิต ทำการตลาด                   |
| ที่ของคู่สัญญา |   | และจำหน่ายสินค้าเกี่ยวกับสีวัททิลที่ผลิตและจำหน่ายในประเทศไทย       |
|           |   | รวมทั้งเป็นเจ้าของสิทธิบัตรเกี่ยวกับเทคโนโลยีและสินค้า รูปแบบ        |
|           |   | เครื่องหมายการค้า ลิขสิทธิ์ ข้อมูลที่เป็นความลับ สิทธิ์ในการใช้ชื่อ       |
|           |   | “WATTYL” และอื่นๆ (รวมเรียกว่าทรัพย์สินทางปัญญา)               |
|           |   |                                                        |
|           |   | - บริษัทเป็นผู้ได้รับอนุญาตให้ใช้ทรัพย์สินทางปัญญาของ Wattyl         |
|           |   | ในการผลิต กระจายสินค้า                                    |
|           |   | และจำหน่ายสินค้าเฉพาะตลาดภายในประเทศไทย                   |
|           |   | รวมทั้งได้รับการแต่งตั้งให้เป็นผู้จัดจำหน่ายสินค้ายี่ห้อ Wattyl ยี่ห้อ      |
|           |   | Wasser และยี่ห้อ Granosite แต่เพียงผู้เดียวในประเทศไทย         |
+-----------+---+--------------------------------------------------------+
| ระย       | : | 3 ปี (ตั้งแต่เดือนกรกฎาคม 2553 ถึงเดือนมิถุนายน 2556)           |
| ะเวลาผูกพัน |   |                                                        |
|           |   | ภายใน 6 เดือนก่อนครบกำหนดอายุสัญญา                         |
|           |   | คู่สัญญ                                                   |
|           |   | าฝ่ายใดฝ่ายหนึ่งสามารถส่งหนังสือแจ้งความประสงค์ขอต่ออายุสัญญาออกไป |
|           |   | ซึ่งจะสามารถต่ออายุสัญญาได้อีกคราวละ 3 ปี                      |
+-----------+---+--------------------------------------------------------+
| ค่าลิขสิทธิ์   | : | คิดเป็นร้อยละของยอดขายสินค้าสุทธิตามประเภทสินค้า                |
| (Royalty  |   | โดยชำระเป็นรายไตรมาส                                    |
| Fee)      |   |                                                        |
+-----------+---+--------------------------------------------------------+

5. ผลกระทบต่อสิ่งแวดล้อม

บริษัทมุ่งเน้นและให้ความสำคัญกับการปฏิบัติเพื่อป้องกันและลดผลกระทบต่อสิ่งแวดล้อมอย่างเคร่งครัดและสม่ำเสมอมาโดยตลอด
โดยมีการให้ความรู้และฝึกอบรมกับพนักงาน รวมทั้งมีข้อปฏิบัติเกี่ยวกับระเบียบการทำงาน
และข้อควรระมัดระวังในการปฏิบัติการเพื่อลดผลกระทบต่อสิ่งแวดล้อม
และโอกาสที่จะเกิดอันตรายจากการปฏิบัติงาน
อีกทั้งยังมีนโยบายที่จะดำเนินการปรับปรุงระบบและกระบวนการผลิต คลังสินค้า
และสถานที่เพื่อให้สอดคล้องกับมาตรฐานนโยบายสิ่งแวดล้อม ISO 14000

6. งานที่ยังไม่ได้ส่งมอบ

-ไม่มี-